Rikunarita-ORG/Wikinium huggingface dataset:
# ബ്രഹ്മപുരാണം

**ഇംഗ്ലീഷ് വിലാസം**

പതിനെട്ടു മഹാപുരാണങ്ങളിൽ പ്രധാനപ്പെട്ട ഒന്നാണ് **ബ്രഹ്മപുരാണം**.ഇരുപത്തിനാലായിരം(24,000) ശ്ലോകങ്ങളുള്ള ബ്രഹ്മപുരാണത്തെ പൂർവ്വഭാഗമെന്നും ഉത്തര ഭാഗമെന്നും തിരിച്ചിരിക്കുന്നു. പ്രപഞ്ചസൃഷ്ടിയെയും, രാമൻ, കൃഷ്ണൻ തുടങ്ങിയുള്ള ദേവന്മാരുടേയും അസുരന്മാരുടേയും ജീവിതത്തേയും പ്രവൃത്തികളേയും അതുപോലെ സൂര്യചന്ദ്രവംശങ്ങൾ, സ്വർഗം, നരകം, പാതാളം തുടങ്ങിയവയേയും മറ്റും പൂർവഭാഗത്തിൽ പ്രതിപാദിക്കുന്നു. ഉത്തരഭാഗത്തിന്റെ പ്രതിപാദ്യം ഉൽക്കല (ഒറീസ) ദേശത്തെ പുണ്യതീർത്ഥങ്ങളുടെ മാഹാത്മ്യങ്ങളെക്കുറിച്ചും പുണ്യകേന്ദ്രങ്ങളിലൊന്നായ *പുരുഷോത്തമ തീർത്ഥത്തെ* കുറിച്ചുമാണ്. ജഗന്നാഥക്ഷേത്രം, അതിനടുത്തുള്ള കൊണാർക്ക് സൂര്യക്ഷേത്രം മുതലായ പല ക്ഷേത്രങ്ങളെക്കുറിച്ചുമുള്ള വിവരണങ്ങൾ ഈ ഭാഗത്തു കാണാം. കൊണാർക്കുക്ഷേത്രം എ. ഡി. പതിമൂന്നാം നൂറ്റാണ്ടിലാണു പണി കഴിപ്പിച്ചത്. അതുകൊണ്ട് ഗ്രന്ഥത്തിലെ ക്ഷേത്രമാഹാത്മ്യം വർണിക്കുന്ന ഭാഗം പിന്നീട് എഴുതിച്ചേർത്തതാവാം എന്നും ഒരു വാദമുണ്ട്. ഇതിൽ സൃഷ്ടിയെക്കുറിച്ചും സൂര്യചന്ദ്രവംശങ്ങളെപ്പറ്റി വിവരണമുണ്ട്. ചന്ദ്രവംശത്തിൽ കൃഷ്ണന്റെ സ്വർഗ്ഗാരോഹണം വരെ പറയുന്നുണ്ട്. പ്രപഞ്ചവർണന, യാഗത്തിനുവേണ്ട് ഒരുക്കങ്ങളും നിബന്ധനകളും വർണിക്കുന്നുണ്ട്.സർവ്വവ്യാപിയും സർവ്വശക്തനുമായ ഈശ്വരന്റെ പരമാധികാരവും വേദങ്ങളുടെ പ്രാമാണ്യവും, ചാതുർവർണ്യത്തിൽ ഓരോരുത്തരുറ്റടേയും ചുമതലകൾ, പല പുണ്യസ്ഥലങ്ങളുടേയും പവിത്രത എന്നിവയും വിവരിക്കുന്നു

ബ്രഹ്മാവ് ദക്ഷന് ഉപദേശിച്ചുകൊടുത്ത പുരാണമാണിതെന്നു വിശ്വസിക്കപ്പെടുന്നു. ഇതിനെ ആദിപുരാണം എന്നും വിളിച്ചുവരുന്നുണ്ട്. ബ്രഹ്മപുരാണത്തിൽ വിശദീകരിച്ചിരിക്കുന്ന സുദീർഘമായ ശ്രീകൃഷ്ണചരിതം വിഷ്ണുപുരാണത്തിൽ നിന്നും അധികം വ്യത്യസ്തമല്ല. യുഗധർമ്മം, വർണാശ്രമധർമ്മം, ഗംഗോല്പത്തി ഇങ്ങനെ പലതും ബ്രഹ്മപുരാണത്തിൽ വിവരിക്കുന്നുണ്ട്. സംഖ്യായോഗത്തെപ്പറ്റിയും ഇതിൽ വിവരിച്ചിരിക്കുന്നു.

## അവലംബം

## കൂടുതൽ വായനയ്ക്ക്

* വെട്ടം മാണി, പുരാണിക് എൻസൈക്ലോപീഡിയ, മോട്ടിലാൽ ബനാറസിദാസ്, ന്യൂ ഡൽഹി. ISBN : 8120805976
* ബ്രഹ്മപുരാണം ട്രാൻസ്‌ലിറ്ററേഷൻ Archived 2007-07-01 at the Wayback Machine
* ബ്രഹ്മപുരാണം. ഭാരതദേശം.കോം വെബ് സൈറ്റിൽ നിന്നും. ഭാഷ:ആംഗലേയം Archived 2015-06-27 at the Wayback Machine

| **പുരാണങ്ങൾ** |  |
| --- | --- |
| ബ്രഹ്മപുരാണം | ബ്രഹ്മാണ്ഡപുരാണം | ബ്രഹ്മ വൈവർത്ത പുരാണം | മാർക്കണ്ഡേയപുരാണം | ഭവിഷ്യപുരാണം | വാമനപുരാണം | വിഷ്ണുപുരാണം | ഭാഗവതപുരാണം | നാരദേയപുരാണം | ഗരുഡപുരാണം | പദ്മപുരാണം | വരാഹപുരാണം | വായുപുരാണം | ലിംഗപുരാണം | സ്കന്ദപുരാണം | അഗ്നിപുരാണം | മത്സ്യപുരാണം | കൂർമ്മപുരാണം | ശിവപുരാണം | നാഗപുരാണം * ക
* സ
* തി
 |
# ടി.എസ്. എലിയറ്റ്

**ഇംഗ്ലീഷ് വിലാസം**

| ടി.എസ്. എലിയറ്റ് |
| --- |
|  |
| തൊഴിൽ | കവി, വിമർശകൻ, നാടകകൃത്ത് |
| പൗരത്വം | ജനനം അമേരിക്കൻ പൌരനായി;1927 മുതൽ ബ്രിട്ടിഷ് പൌരൻ |
| വിദ്യാഭ്യാസം | തത്ത്വചിന്തയിൽ ബിരുദം |
| പഠിച്ച വിദ്യാലയം | ഹാർവർഡ് യൂണിവേഴ്സിറ്റി |
| കാലഘട്ടം | 1905 - 1965 |
| സാഹിത്യ പ്രസ്ഥാനം | ആധുനിക സാഹിത്യം |
| ശ്രദ്ധേയമായ രചന(കൾ) | *ദ ലവ് സോങ്ങ് ഒഫ് ജെ. ആൽഫ്രെഡ് പ്രുഫ്രോക്ക്* (1915), *വെയ്സ്റ്റ് ലാന്റ്* (1922) |
| അവാർഡുകൾ | സാഹിത്യത്തിനുള്ള നോബൽ സമ്മാനം (1948), ഓർഡർ ഓഫ് മെറിറ്റ് (1948) |
| പങ്കാളി | വിവിയൻ ഹെയ്‌വുഡ് (1915–1947); Esmé വാലറി ഫ്ലെച്ചർ (1957 മുതൽ മരണം വരെ) |
| കുട്ടികൾ | None |
| കയ്യൊപ്പ് |  |

ഇരുപതാം നൂറ്റാണ്ടിലെ ഏറ്റവും പ്രധാന കവിയായി കരുതപ്പെടുന്ന **തോമസ് സ്റ്റീംസ് എലിയറ്റ്** അഥവാ **ടി.എസ്. എലിയറ്റ്**  ഒരു ആഗ്ലോ/അമേരിക്കൻ കവിയും നാടകകൃത്തും സാഹിത്യ വിമർശകനുമായിരുന്നു. ആധുനികതാപ്രസ്ഥാനത്തിലെ പ്രധാന കൃതികളിലൊന്നായ അദ്ദേഹത്തിന്റെ പ്രശസ്തമായ കവിതകളിൽ ആദ്യത്തേതായ ജെ. ആൽഫ്രെഡ് പ്രുഫ്രോക്കിന്റെ പ്രേമഗാനം(The Love Song of J. Alfred Prufrock)‌ എഴുതുവാൻ ആരംഭിച്ചത് 1910 ഫെബ്രുവരിയിലും പ്രസിദ്ധീകരിക്കപ്പെട്ടത് 1915 ജൂണിൽ ഷിക്കാഗോയിൽ വച്ചും ആയിരുന്നു. ഇതിനു ശേഷം ഗെറോണ്ടിയോൺ(1920), ദ വേയ്സ്റ്റ് ലാന്റ്(1922), ദ ഹോളോ മെൻ(1925), ആഷ് വെനസ്ഡേ (1930), ഓൾഡ് പൊസ്സംസ് ബുക്ക് ഒഫ് പ്രാക്റ്റിക്കൽ ക്യാറ്റ്സ്(1939), ഫോർ ക്വാർട്രെറ്റ്സ്(1945) എന്നിങ്ങനെ ഇംഗ്ലീഷ് ഭാഷയിലെ തന്നെ ഏറ്റവും പ്രശസ്തങ്ങളായ ഒരു കൂട്ടം കവിതകളാണ് അദ്ദേഹം എഴുതിയത്. അതേപോലെ ഇദ്ദേഹം രചിച്ച ഏഴ് നാടകങ്ങളും പ്രശസ്തങ്ങളാണ്, പ്രത്യേകിച്ചും മർഡർ ഇൻ ദ കദീഡ്രൽ(1935), ദ കോക്റ്റെയ്ല് പാർട്ടി(1949) എന്നി നാടകങ്ങൾ.

1948-ൽ ഇദ്ദേഹത്തിന് സാഹിത്യത്തിനുള്ള നോബൽ സമ്മാനവും ഓർഡർ ഓഫ് മെറിറ്റും ലഭിച്ചു.

## അവലംബം

| **സാഹിത്യത്തിനുള്ള നോബൽ സമ്മാനം: ജേതാക്കൾ (1926-1950)** |
| --- |
|
1926: ദെലാദ |
1927: ബെർഗ്സൺ |
1928: ഉൺസെറ്റ് |
1929: മാൻ |
1930: ലൂയിസ് |
1931: കാൾഫെൽഡ് |
1932: ഗാൾസ്‌വർത്തി |
1933: ബുനിൻ |
1934: പിരാന്തല്ലോ |
1936: ഒ നീൽ |
1937: ഗാർഡ് |
1938: ബക്ക് |
1939: സില്ലൻപാ |
1944: ജെൻസൺ |
1945: മിസ്റ്റ്‌റാൾ‍ |
1946: ഹെസ്സെ |
1947: ഗിദെ |
1948: എലിയട്ട് |
1949: ഫോക്നർ |
1950: റസ്സൽ

---

*മുഴുവൻ പട്ടിക | ജേതാക്കൾ (1901-1925) | ജേതാക്കൾ (1951-1975) |ജേതാക്കൾ (1976-2000) | ജേതാക്കൾ (2001- )* |